text: [{"text_idx": "#000001", "text": "Gi-awhag ni Mayor Costan Reyes sa lungsod sa Ubay ang mga negosyante sa pagbubo og puhonan sa lungsod, kini human gi-ablihan sa Du Ek Sam ang pinakadako nilang tindahan dinhi sa Bohol."}, {"text_idx": "#000003", "text": "Matud ni Reyes nga dakong tabang ang pag abli bag-ong istablisemento sanglit ang lungsod nagpadayon sa pag agni sa mga mamuhunan nga mosulod sa Ubay."}, {"text_idx": "#000004", "text": "Gibutyag ni Reyes nga sa pagkakaron pipila na ka mga dagkong patigayon ang nisaad nga mosulod sa Ubay sama na lamang sa puregold, island city mall og sikat nga fast food chain."}, {"text_idx": "#000005", "text": "Ang lungsod sa Ubay usa sa mga progresibong lungsod sa Bohol nga kandidato pagka syudad."}]